राष्ट्रपति ने इस मेडिकल कॉलेज का आह्वान किया कि वह युवा चिकित्सों के मन में देशभक्ति और सामाजिक उत्तरदायित्व की भावना का समावेश करे| उन्होंने कहा कि युवा चिकित्सकों की,अधिक कौशल प्राप्त करने और अपने अवसरों में वृद्धि के लिए,प्रमुख विदेशी संस्थानों में उच्च शिक्षा प्राप्त करने की इच्छा एक सामान्य बात है| परंतु उन्हें अपनी मातृभूमि से पवित्र रिश्ता बनाए रखना चाहिए| उन्होंने कहा कि हमें देश के कल्याण के कार्य में ऐसे मेधावी और योग्य चिकित्सकों की सहभागिता सुनिश्चित करने के लिए उपाय तलाश करने चाहिएँ|